รัฐกดปุ่ม10เม.ย.นี้ จ่ายตรงเบี้ยพิการ
กรมบัญชีกลางกดปุ่ม 10 เม.ย.นี้ จ่ายตรงเบี้ยพิการนำร่องในกรุงเทพฯ 7.5 หมื่นราย ลดปัญหารั่วไหล
6 เม.ย. 2561

กรมบัญชีกลางกดปุ่ม 10 เม.ย.นี้ จ่ายตรงเบี้ยพิการนำร่องในกรุงเทพฯ 7.5 หมื่นราย ลดปัญหารั่วไหลนางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ร่วมมือกับกรุงเทพมหานคร (กทม.) ดำเนินการจัดทำฐานข้อมูลร่วมกัน เพื่อให้สามารถจ่ายเงินเบี้ยความพิการให้กับผู้ที่มีสิทธิที่อาศัยอยู่ใน กทม. และมีรายชื่ออยู่ในทะเบียนบ้านปกติ โดยการโอนเงินเข้าบัญชีเงินฝากโดยตรง และจะเริ่มจ่ายในวันที่ 10 เม.ย. 2561 เป็นครั้งแรก จำนวน 7.5 หมื่นรายสำหรับผู้ที่มีรายชื่ออยู่ในทะเบียนบ้านกลางขอให้แจ้งย้ายเข้าทะเบียนบ้านปกติ ก็จะสามารถรับเงินตกเบิกได้ในเดือนถัดไป ซึ่งการดำเนินการจ่ายเงินตรงเข้าบัญชีให้ผู้มีสิทธิในครั้งนี้ เพื่อให้เงินถึงมือผู้มีสิทธิโดยตรง ช่วยลดการรั่วไหลของงบประมาณ รวมทั้งช่วยแบ่งเบาภาระงานและลดขั้นตอนการทำงานให้กับเจ้าหน้าที่ที่รับผิดชอบในเรื่องดังกล่าวให้ลดน้อยลงอีกด้วยทั้งนี้ เป็นการดำเนินการตามโครงการบูรณาการฐานข้อมูลสวัสดิการสังคม ภายใต้แผนยุทธศาสตร์เนชั่นแนล อี-เพย์เมนต์ ซึ่งจะช่วยเพิ่มคุณภาพชีวิตและบรรเทาความเดือดร้อนให้แก่ ผู้พิการได้ในระดับหนึ่ง